b'\n_START_ARTICLE_\nRolling Girls\n_START_SECTION_\nHandling\n_START_PARAGRAPH_\nRoller Derby er en aggressiv kontaktsport prim\xc3\xa6rt for kvinder. En sport hvor kvinderne maler sig med krigsmaling i ansigtet, b\xc3\xa6rer hjelm og tandbeskyttere samtidig med, at de b\xc3\xa6rer hotpants, netstr\xc3\xb8mper og neglelak. Men hvad signalerer denne p\xc3\xa5kl\xc3\xa6dning? I Roller Derby-milj\xc3\xb8et er der intern uenighed om, hvad pigerne skal repr\xc3\xa6sentere: Nogen mener, de skal v\xc3\xa6re l\xc3\xa6kre babes og andre - med r\xc3\xb8dder i feminismen - mener ikke, de skal udstille deres k\xc3\xb8n og fremst\xc3\xa5 som sexobjekter. De \xc3\xb8nsker, at Roller Derby skal betragtes som en seri\xc3\xb8s sportsgren p\xc3\xa5 lige fod med andre sportsgrene.'